ΓΡΑΠΤΗ ΕΡΩΤΗΣΗ E-3828/02

υποβολή: Freddy Blak (GUE/NGL) προς την Επιτροπή

(9 Ιανουαρίου 2003)

Θέμα: Το δανικό σύστημα επιστροφής συσκευασιών Α/S ως τεχνικό εμπορικό εμπόδιο

Στα άρθρα 1 και 7 της οδηγίας του Ευρωπαϊκού Κοινοβουλίου και του Συμβουλίου 94/62/ΕΚ(1) σχετικά με τις συσκευασίες και τα απορρίμματα συσκευασίας, καθορίζεται ότι πρέπει να αποφευχθούν εμπόδια στο εμπόριο καθώς και στρεβλώσεις και περιορισμοί του ανταγωνισμού εντός της Κοινότητας και ότι τα συστήματα πρέπει να διαμορφωθούν έτσι, ώστε να μην εισάγουν διακρίσεις ως προς την πρόσβαση εισαγομένων εμπορευμάτων στην αγορά.

Για το λόγο αυτό είναι ιδιαίτερα αξιοπερίεργο το γεγονός ότι παρόμοια εμπόδια στο εμπόριο και διακρίσεις εις βάρος εισαγομένων προϊόντων επιτρέπονται στη Δανία, όπου το δανικό σύστημα επιστροφής συσκευασιών Α/S παρεμποδίζει τον ελεύθερο ανταγωνισμό.

Μεταξύ άλλων, επιβάλλεται η απαίτηση να τίθενται τα εισαγόμενα προϊόντα στην αγορά το νωρίτερο 4 εβδομάδες μετά τη σχετική δήλωση στο εν λόγω σύστημα Α/S (§ 9, παρ. 3 της ανακοίνωσης αριθ. 713 της 24ης Αυγούστου 2004 σχετικά με εγγυήσεις επιστροφής και συλλογή συσκευασιών ζύθου και ορισμένων αναψυκτικών).

Επιπλέον, επιβάλλεται στον εισαγωγέα ηποχρέωση να αναφέρει τις αναμενόμενες κατά τους πρώτους 2 μήνες μετά τη δήλωση πωλήσεις ή να αναφέρει κάθε εβδομάδα τις πραγματικές πωλήσεις (§11, παρ. 2 της προαναφερθείσας ανακοίνωσης). Το γεγονός αυτό φαίνεται κάπως ύποπτο όταν ληφθείπόψη ότι η διεύθυνση του δανικού συστήματος επιστροφής συσκευασιών Α/S αποτελείται από 10 μέλη, εκ των οποίων τα 2 είναι στελέχη της Carlsberg και άλλα δύο είναι στελέχη της Bryggerigruppen, οι οποίες αντιπροσωπεύουν από κοινού το 90 % της αγοράς ζύθου (http://www.carlsberg.com/ http://www.bryggerigruppen.dk). Έτσι οι δύο μεγαλύτερες επιχειρήσεις στην αγορά ζύθου έχουν ελεύθερη πρόσβαση στα δεδομένα που αφορούν τις αναμενόμενες εισαγόμενες ποσότητες.

Εκτός αυτού πρέπει να τοποθετούνται στα μεμονωμένα εισαγόμενα προϊόντα διάφορες σημάνσεις σχετικά με την εγγύηση επιστροφής, γεγονός το οποίο, μαζί με τις διοικητικές δαπάνες που απορρέουν από τα πολυάριθμα έγγραφα κ.λπ., επιβαρύνει ουσιαστικά τους εισαγωγείς.

Οι προαναφερθείσες διατάξεις έχουν ως αποτέλεσμα ότι στην πράξη είναι σχεδόν αδύνατη η εισαγωγή ζύθου από το εξωτερικό στη δανική αγορά. Μπορεί λοιπόν η Επιτροπή να αναφέρει ποια μέτρα προτίθεται να λάβει για να θέσει τέρμα στα εν λόγω εμπόδια στο εμπόριο και στις σχετικές διακρίσεις·

(1) ΕΕ L 365 της 31.12.1994, σελ. 10.

Απάντηση του κ. Wallstrm εξ ονόματος της Επιτροπής

(21 Φεβρουαρίου 2003)

Δύο είναι οι κύριο στόχοι της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου της 20ής Δεκεμβρίου 1994 για τις συσκευασίες και τα απορρίμματα συσκευασίας: η προστασία του

περιβάλλοντος και η προστασία της εύρυθμης λειτουργίας της εσωτερικής αγοράς. Προς το σκοπό αυτό στην οδηγία ορίζονται μέτρα που στοχεύουν, κατά προτεραιότητα, στην πρόληψη της δημιουργίας απορριμμάτων συσκευασίας και, ως περαιτέρω θεμελιώδεις στόχους, στην επαναχρησιμοποίηση των συσκευασιών, την ανακύκλωση και άλλες μορφές ανάκτησης των απορριμμάτων συσκευασίας, και ως εκ τούτου στη μείωση της τελικής διάθεσης των απορριμμάτων αυτών.

Κατά τη διάρκεια του 2002, η Δανία κοινοποίησε στην Επιτροπή, δυνάμει της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση διαδικασίας πληροφόρησης στον τομέα των τεχνικών προτύπων και κανονισμών(1), νομοσχέδια σχετικά με την τελική διάθεση και τη συλλογή συσκευασίας μπύρας και ορισμένων μη αλκοολούχων ποτών(2). Η εν λόγω εθνική νομοθεσία εξετάστηκε από την Επιτροπή σε σχέση με τις απαιτήσεις της συνθήκης ΕΚ, καθώς και του παράγωγου δικαίου, όπου περιλαμβάνεται η οδηγία 94/62/ΕΚ. Από την εξέταση του κοινοποιηθέντος κειμένου νομοσχεδίου και από τις πληροφορίες που απέστειλαν οι αρχές της Δανίας δεν κατέστη δυνατόν να διαπιστώσει η Επιτροπή παραβίαση των διατάξεων της συνθήκης ΕΚ όσον αφορά την ελεύθερη κυκλοφορία των προϊόντων, ή της οδηγίας 94/52/ΕΚ. Ωστόσο, η Επιτροπή θεώρησε ότι από τη στιγμή που το σύστημα θα τεθεί σε εφαρμογή θα πρέπει να εξασφαλιστεί ότι δεν δημιουργεί εμπορικούς φραγμούς οι οποίοι θα αποδεχτούν δυσανάλογα προς τον επιδιωκόμενο στόχο, και ότι θα ήταν σκόπιμη η παρακολούθηση της πρακτικής λειτουργίας του συστήματος, ούτως ώστε να εξασφαλιστεί η συμμόρφωση προς την προαναφερόμενη κοινοτική νομοθεσία.

Η Επιτροπή δεν διαθέτει μέχρι στιγμής πληροφορίες από τις οποίες να προκύπτει παραβίαση, ως αποτέλεσμα της νομοθεσίας της Δανίας σχετικά με τη διάθεση και τη συλλογή συσκευασίες μπύρας και ορισμένων μη αλκοολούχων ποτών. Οι νέες πληροφορίες που διαβίβασε το Αξιότιμο Μέλος εξετάστηκαν από την Επιτροπή. Οι καταστάσεις που περιγράφονται όσον αφορά τις διαδικασίες καταγραφής, δηλώσεις των πωλήσεων και την επισήμανση δεν συνιστούν, με βάση τις διαθέσιμες πληροφορίες, παραβίαση των διατάξεων της συνθήκης ΕΚ σχετικά με την ελεύθερη κυκλοφορία των προϊόντων ή της οδηγίας 94/62/ΕΚ. Για να αξιολογηθεί το κατά πόσονφίσταται παραβίαση στην περίπτωση αυτή θα ήταν αναγκαίες περαιτέρω αποδείξεις. Εάν είχαν διαβιβαστεί πληροφορίες που να αποδεικνύουν παραβίαση της κοινοτικής νομοθεσίας, η Επιτροπή έχει τη δυνατότητα να ξεκινήσει και να διερευνήσει τηνπόθεση με δική της πρωτοβουλία και, εφόσον χρειαστεί, να αποφασίσει να κινήσει τη διαδικασία επί παραβάσει σύμφωνα με το άρθρο 226 της συνθήκης ΕΚ.

(1) ΕΕ L 204 της 21.7.1998.

(2) Για περισσότερες πληροφορίες σχετικά με την κοινοποίηση από τη Δανία παρέχονται στην ιστοθέση της Επιτροπής:http://europa.eu.int/comm/enterprise/tris/pisa/app/search/index.cfm?fuseaction=pisa_notif_overview&iYear=2002&inum=98&lang=EN&sNLang=EN.